Njorun

Njorun er i norrøn mytologi en av de mest perifere gudinner. Hun er såvidt attestert i Den yngre Edda, skrevet på 1200-tallet av Snorre Sturlason, og i flere kjenninger (inkludert en i Den yngre Edda). Forskerne har teoretisert at Njorun kan representere jorda (se Fjorgyn). En mulig etymologisk forbindelse til den norrøne guden Njord og den romerske gudinnen Nerio har vært foreslått.

 Vitnesbyrd 
Njorun er listet (etter Bil) som en åsynje innenfor Den yngre Eddas bok Skaldskaparmål. Ingen annen informasjon bortsett fra hennes navn er gitt der.Faulkes, Anthony (Overs.) (1995). Side 157. Merk at navnet ikke opptrer i navnlista til den norske utgivelsen av Den eldre og yngre Edda, Det Norske Samlaget, 2002. I tillegg opprer navnet i kjenninger for kvinner i kvad av Kormak Ogmundsson (i Kormáks saga), Ravn Onundsson (en av skaldene til Eirik Håkonsson) og Ragnvald Kale Kollsson foruten også i Krákumál og i noen vers i Islendingenes saga, Njåls saga og Harðar saga ok HólmverjaFinnur Jónsson (1931:429). 

En sammensatt kjenning, «Eld-Njorun», opptrer i kjenninger om kvinner av Gisle Sursson og Bjørn Breidvikingakappi,Finnur Jónsson (1931:106). mens «hól-Njorun» opptrer i en noe tvilsom kjenning i et vers av Bjørn hítdælakappi.Finnur Jónsson (1931:276). «Draum-Njorun» er sitert i et dikt i Den eldre Eddas Allvismål som et ord fra dvergenes språk for natten. Det samme ordet opptrer også i den siste delen av Skaldskaparmål, Nafnaþulur.Finnur Jónsson (1931:84). Denne delen blir ikke gjentatt i moderne utgivelser da den består av en liste med navn, jfr. Þulur úr Snorra-Eddu 

 Teorier 
Navnet Njorun kan være etymologisk beslektet til den norrøne guden Njord og den romerske gudinnen Nerio (om ikke annet for den opplagte navnlikheten).Finnur Jónsson (1913:110) har antydet forbindelsen til Njord (Njörðr), Ásgeir Blöndal Magnússon (1989:671) har i tillegg foreslått en forbindelse mellom Njordun og Nerio. Andy Orchard sier at Njorun er en «mystisk (og muligens fingert) figur» hvor det ellers ikke er noe som er kjent.Orchard (1997:119). Finnur Jónsson har foreslått at Njorun kan være et navn for jorda.Finnur Jónsson (1931:429).

Albert Murey Sturtevant har notert at nest etter gudinnenavnet Gefjon er «det eneste andre feminine navnet som inneholder endelsen –un er Njǫr-un, nedtegnet kun i þulur [...], og sammen med kvenna heiti ókend. Hva enn forstavelsen Njǫr- kan representere (kanskje *ner- som i *Ner-þuz>Njǫrðr), tillegget av n- og un-endelsene synes å utgjøre en nøyaktig parallell til Gef-n : Gefj-un (cf. Njǫr-n : Njǫr-un).»Sturtevant (1952:167).

 Referanser 

 Litteratur 
 Ásgeir Blöndal Magnússon (1989): Íslensk orðsifjabók. Orðabók Háskólans.
 Faulkes, Anthony (Overs.) (1995): Edda. Everyman's Library. ISBN 0-4608-7616-3
 Finnur Jónsson (1913): Goðafræði Norðmanna og Íslendinga eftir heimildum. Hið íslenska bókmentafjelag.
 Finnur Jónsson (1931): Lexicon poeticum. S. L. Møllers bogtrykkeri.
 Orchard, Andy (1997): Dictionary of Norse Myth and Legend. Cassell. ISBN 0 304 34520 2
 Sturtevant, Albert Morey (1952): «Regarding the Old Norse name Gefjon» publisert i Scandinavian Studies; bind 24 (nummer 4, november). ISSN 0036-5637

Kategori:Åsynjer